open-index/open-wikipedia-markdown huggingface dataset:
La Cantatrice chauve

**La Cantatrice chauve** - uit Frans vertaal as **Die Kaalkop Sopraan** of **Die Kaalkop Prima Donna** - is die eerste toneelstuk wat geskryf is deur die Roemeens-Franse dramaturg Eugène Ionesco.

Nicolas Bataille behartig die regie van die première op 11 Mei 1950 in die Théâtre des Noctambules, Parys. Sedert 1957 was dit in permanente vertoning in die Théâtre de la Huchette, wat 'n ''Molière d'honneur'' vir sy optredes ontvang het. Dit hou die wêreldrekord vir die toneelstuk wat die langste tyd in dieselfde teater opgevoer word.  Alhoewel dit aanvanklik onopgemerk was, is die toneelstuk uiteindelik deur 'n paar gevestigde skrywers en kritici bevorder en het kritiese erkenning bekom. Teen die 1960s is *La Cantatrice chauve* reeds erken as 'n moderne klassieke werk en 'n belangrike seminale werk in die Teater van die Absurde. Met 'n rekordgetal interpretasies het dit een van die mees opgevoerde toneelstukke in Frankryk geword.

Die toneelstuk fokus op twee Engelse paartjies wat mekaar kom besoek. Die een paartjie is die Martins, die ander die Smiths. Die Martins ontdek skielik in die vierde toneel dat hulle met mekaar getroud is. Dit word gevolg deur 'n reeks absurde dialoë. Ander karakters is 'die kaptein van die brandweer' en die huishulp van die Smiths.

Die tooneelstuk is as 24ste op die Le Monde se 100 boeke van die eeu-lys gelys.

## Eksterne skakels
Belinda Kinnaer

**Belinda Kinnaer** (gebore 1969) In 2015 verskyn haar eerste solotreffer, en in 2016 bring sy haar eerste album uit. Kinnaer se vertaling van Rudi Claase se "Sewe oseane" het goudstatus in Nederland bereik.

## Diskografie 
### Albums 
* 2016: *Uit mijn hart*

### Enkelspelers 
* 2017: *Duizend mannen*
* 2019: *Het leven valt best mee*

## Verwysings 
## Eksterne skakels 
* 
* 
* 
*
Bart Kaëll

**Bart Kaëll** (gebore **Bart Marcel Emilienne Gyselinck**; Oudenaarde, Oos-Vlaandere, 2 Augustus 1960) is 'n Vlaamse sanger en televisie-aanbieder.

## Diskografie 
### Albums 
* *Bart Kaëll* (1989)
* *Amor Amor* (1990)
* *Mini Playback* (1990)
* *Gewoon omdat ik van je hou* (1991)
* *Bart Kaëll in kleur* (1992)
* *Dicht bij jou* (1993)
* *Het beste van Bart Kaëll* (1994)
* *Nooit meer alleen* (1995)
* *Dag en Nacht* (1997)
* *Noord en Zuid* (1998)
* *Face to Face* (1998)
* *15 jaar Bart Kaëll* (1999)
* *Costa Romantica* (mit Vanessa Chinitor; 2001)
* *Het beste van Bart Kaëll – 25 jaar hits* (2008)
* *Hallo, hier ben ik* (2011)

### Enkelspelers 
* "Symphonie" (1983)
* "La Mamadora" (1986)
* "Carrousel" (1987)
* "De Marie-Louise" (1989)
* "Duizend terrassen in Rome" (1989)
* "Zeil je voor het eerst" (1989)
* "Ik heb je lief" (1998)
* "Beetje bij beetje" (2002)
* "Het is volle maan vannacht" (2006)
* "Dansen in Bahia" (2008)
* "Donder en bliksem" (2009)
* "Hallo goeie morgen!" (2010)
* "Mee met de wind" (2010)
* "Elke dag een beetje mooier" (2010)
* "Beetje gek" (2011)
* "Kap'tein" (2012)

## Persoonlike lewe 
In 2010 bevestig Kaëll na jarelange gerugte dat hy homoseksueel is. Hy het 'n vaste verhouding met Luc Appermont. Op 28 September 2018, tydens hul gemeenskaplike saalskou *Bart & Luc intiem*, word bekend gemaak dat Kaëll en Appermont al sedert 2015 met mekaar getroud is. Die egpaar is al 40 jaar saam.

## Verwysings 
## Eksterne skakels 
* 
*
John Dickie

Professor **John Dickie** (gebore in 1963) is 'n Britse skrywer, geskiedkundige en akademikus wat in Italië spesialiseer. Hy is gebore in Dundee en word in Leicestershire grootgemaak. Hy ontvang sy opvoeding by die *Loughborough Grammar School*. Hy studeer moderne tale aan *Pembroke College*, Oxford, en behaal 'n baccalaureusgraad met eersteklas honneurs. Hy het hierna sy studies aan die Universiteit van Sussex voortgesit, 'n meestersgraad voltooi en 'n doktor in filosofie geword. Hy is professor in Italiaanse studies aan die *University College* in Londen, waar hy sedert 1993 klas gee. 
Dickie is die skrywer van verskeie boeke soos: Darkest Italy. The Nation and Stereotypes of the Mezzogiorno, 1860-1900 (New York, 1999), Cosa Nostra: A History Of The Sicilian Mafia (2004), Delizia! The Epic History of Italians and their Food (2007), Una catastrofe patriottica. 1908: il terremoto di Messina (A Patriotic Catastrophe. 1908: The Earthquake of Messina, Rome, 2008), Blood Brotherhoods: the Rise of the Italian Mafias (2011) en Mafia Republic: Italy's Criminal Curse. Cosa Nostra, 'Ndrangheta en Camorra from 1946 to the Present (2014).

Sy navorsingsvelde en - belangstellings word gelys as "Die Verhaal van die Italiaanse Suide, Italiaanse nasionalisme en nasionale identiteite, die kulturele geskiedenis van liberale Italië, kulturele en kritiese teorie, georganiseerde misdaad, en Italiaanse kos." In 2005 het die president van die Italiaanse Republiek hom met die ''Commendatore dell'Ordine della Stella della Solidarietà Italiana'' vereer (Kommandeur van die Orde van die Ster van Italiaanse Solidariteit), te wete 'n Italiaanse ridderskap. In 2005 trou hy met die skrywer Sarah Penny. Hulle het drie kinders.

## Werke 
* 1999: *Darkest Italy. The Nation and Stereotypes of the Mezzogiorno, 1860–1900*
* 2004: *Cosa Nostra. A History of the Sicilian Mafia* (Duits: *Cosa Nostra – Die Geschichte der Mafia*) (Leseprobe/Uittreksel )
* 2007: *Delizia! The Epic History of the Italians and their Food* (Duits: *Delizia! Die Italiener und ihre Küche*)
* 2008: *Una catastrofe patriottica. 1908: il terremoto di Messina*
* 2011: *Blood Brotherhoods: the Rise of the Italian Mafias* (Duits: ''Omertà: die ganze Geschichte der Mafia – Camorra, Cosa Nostra und 'Ndrangheta*) (Inhaltsverzeichnis und Vorwort der deutschen Ausgabe/Inhoudsopgawe en voorwoord van die Duitse uitgawe )
* 2015: *Foreword.* In: Umberto Santino: *Mafia and Antimafia. A Brief History.'' IBTauris, Londen/New York 2015.
## Notas 
## Eksterne skakels 
* http://www.johndickie.net
* https://www.ucl.ac.uk/selcs/people/italian-staff/john-dickie

## Verwysings
Les faux-monnayeurs

**Les faux-monnayeurs** (**Die vervalsers** ) is 'n 1925 gepubliseerde roman deur die Franse skrywer André Gide, wat eerste in *Nouvelle Revue Française* gepubliseer is. Met baie karakters en kruissnydende storielyne is die hooftema dié van die oorspronklike en die kopie, en wat hulle onderskei - beide in die eksterne intrige van die vervalste goue muntstukke en in die uitbeelding van die karakters se gevoelens en hul verhoudings.

Les faux-monnayeurs is 'n roman-binne-'n-roman, met Edouard (die alter ego van Gide) wat van voorneme is om 'n boek met dieselfde titel te skryf. Daar word ook ander stilistiese instrumente gebruik, soos 'n alwetende verteller wat soms die leser direk aanspreek, die motiverings van die karakters weeg of alternatiewe realiteite bespreek. Daarom is die boek gesien as 'n voorloper van die nouveau roman. Die struktuur van die roman is geskryf om 'Kubisme' te weerspieël, omdat dit tussen verskillende storielyne verweef is en verskeie standpunte uitbeeld.

Die roman bevat 'n aansienlike aantal biseksuele of homoseksuele manlike karakters - die adolessente Olivier en ten minste in 'n sekere mate sy vriend Bernard, in alle waarskynlikheid hul skoolgenote Gontran en Philippe, en uiteindelik die volwasse skrywers Comte de Passavant (wat 'n kwaai en bose en korrupte mag verteenwoordig) en die welwillende Edouard. 'n Belangrike deel van die intrige is die uitbeelding van verskillende moontlikhede van positiewe en negatiewe homoerotiese of homoseksuele verhoudings.

Die boek het aanvanklik 'n koue ontvangs gehad, miskien as gevolg van sy homoseksuele temas en die ongewone samestelling daarvan. Sederdien het die boek se reputasie gegroei, en word deesdae onder die Westelike Kanon van letterkunde gereken.

Die skepping van die roman, met briewe, koerantuitknipsels en ander ondersteunende materiaal, is deur Gide in sy *Journal of The Counterfeiters* in 1927 gedokumenteer.

Die roman is as 30ste op die Le Monde se 100 boeke van die eeu-lys gelys.
Anthonis de Roovere

duimnael|Handskrif van *Lof van den heylighen sacramente*, uit 'n gebedeboek uit ongeveer 1450.
**Anthonis de Roovere** (Brugge, ca. 1430 – aldaar, 16 Mei 1482) was 'n skrywer vir die rederykerskamer "De Heilige Geest" in Brugge. Hy was 'n steenmaker en is ook vanaf 1466 deur die stad as koetsier besoldig. Hy het dramawerke en prosa geskryf, maar is veral bekend vir sy rondos, ballades en refreine. 

Hy het die alledaagse lewe ernstig gade geslaan en melding gemaak van wat hy gedink het verkeerd was met die samelewing. As 'n tipiese laat-middeleeuse man was hy obsessief oor die nietighede en beuselagtighede van die wêreldse bestaan.

## Enkele bekende gedigte 
* *Den droom van Rovere op die doot van hertoge Kaerle van Borgonyen saleger gedagten*
* *Vander Mollenfeeste* (ingesluit in *Keur uit die Nederlandse poësie*, A.P. Grové, J.L. Steyn (samestellers), Nasou Beperk, ISBN: 0 625 00160 5, Twaalfde druk, November 1979)
* *Sotte amoureusheyt*
* *Pap ende broodt in doude daghen*
* *Die gheen pluymen en can strijcken*
Mees bekend : *Lof vanden Heijlige Sacramente* ('n lang eucharistiese refrein wat in verskillende kerke tentoongestel word.)

## Bibliografie 
* J.J. Mak, *De gedichten van Anthonis De Roovere – naar alle tot dusver bekende handschriften en oude drukken*, N.V. Uitgeversmaatschappij W.E.J. Tjeenk Willink, Zwolle, 1955
* Dirk Geirnaert, *De Roovere gedocumenteerd: feiten rond leven en werk*, in: Vlaanderen, jrg. 31 (1982), mei-juni: themanummer 'Anthonis de Roovere Brugghelinck Vlaemsch doctoor ende gheestich poëte (+1482-1982)', blz. 145-151
* Noël Geirnaert, *Kunst- en geestesleven te Brugge in de schaduw van de Bourgondische hertogen ca. 1450-1482*, in: Vlaanderen, jrg. 31 (1982), mei-juni (themanummer), blz. 133-139
* F. Van Vinckenroye, *De religieuze poëzie van Anthonis De Roovere*, in: Vlaanderen, jrg. 31 (1982), mei-juni (themanummer), blz. 154-158
* Dirk Coigneau, *Anthonis De Roovere als wereldlijke dichter*, in: Vlaanderen, jrg. 31 (1982), mei-juni (themanummer), blz. 158-167
* Lode Roose, *Dramatiek bij De Roovere*, in: Vlaanderen, jrg. 31 (1982), mei-juni (themanummer), blz. 167-171
* Johan Oosterman, *De Excellente cronike van Vlaenderen en Anthonis de Roovere*, in: tijdschrift voor Nederlandse Taal en Letterkunde, jrg. 118 (2002), blz. 22 e.v.
* Fernand Bonneure, *Brugge Beschreven. Hoe een stad in teksten verschijnt*, Brussel, Elsevier, 1984.
* A.P. Grové, J.L. Steyn (samestellers), *Keur uit die Nederlandse poësie*, (Nasou Beperk),  , Twaalfde druk, November 1979

## Verwysings 
## Eksterne skakels 
* De gedichten van Anthonis de Roovere, editie J.J. Mak
Elisabeth Eybersbeurs

Die **Elisabeth Eybersbeurs** is 'n beurs wat aan Suid-Afrikaners wat in die buiteland of aan buitelanders wat in Suid-Afrika wou studeer, toegeken is. 

Die beurs het in 1994 ontstaan na 'n ooreenkoms tussen die Albert Wessels Trust en die Suid-Afrikaanse Akademie vir Wetenskap en Kuns. Die ooreenkoms was dat die beurs slegs 20 keer toegeken mag word, d.w.s. dat hulle die beurs slegs vir 20 jaar borg.

Die Albert Wessels Trust het jaarliks aan die Akademie ’n bedrag geld beskikbaar gestel vir die toekenning van ’n beurs vir nagraadse studente, dosente en navorsers in die vakgebiede Afrikaans en Nederlands met die oog op ’n tydperk van studie in die buiteland.

Die beurs is vernoem na Elisabeth Eybers, bekende Suid-Afrikaanse digteres. Sy het oor 'n periode van meer as 50 jaar gedig, nooit opgehou om te verras nie en het later 'n al groter vermoë getoon het om met die vers wondere te verrig. Eybers, die ontvanger van etlike literêre pryse, waaronder twee keer die Hertzogprys vir poësie en die gesogte P.C. Hooftprys in Nederland, word op dié wyse gehuldig as een van die grootste Afrikaanse digters.  

Die beurs, wat die bevordering van taal en kulturele bande tussen Suid-Afrika en Nederland ten doel gehad het, is in 2014 vir die laaste keer toegeken.

## Toekennings 
## Bron 
* Dr. Linda Brink en Prof. Anne-Marie Beukes van die Suid-Afrikaanse Akademie vir Wetenskap en Kuns.
San Lazzaro degli Armeni

[duimnael|'n Lugfoto van die eiland wat naby die [Lido di Venezia geleë is]]
duimnael|Die eiland, soos gesien vanuit 'n boot
duimnael|San Lazzaro, soos gesien vanuit die waterbusstasie Lido S.M.E., Lido di Venezia
duimnael|'n Noordwestelike uitsig oor Venesië en die bergwêreld van Noord-Veneto, soos gesien vanuit die eiland
[duimnael|'n Kleurvol geïllustreerde 14de eeuse Armeense manuskrip van die Alexanderroman. Die [roman behandel fiktiewe en reële episodes uit die lewe van Alexander die Grote]]
**San Lazzaro degli Armeni** ([san ˈladdzaro deʎʎ arˈmɛːni], «Sint Lasarus  van die Armeniërs»; Armeens: Սուրբ Ղազար *Surp Ghazar*) is 'n klein eiland in die suide van die Venesiaanse strandmeer, met 'n oppervlakte van drie hektaar en net wes van die Lido di Venezia geleë. Sedert 1717 huisves die eiland 'n klooster van die Armeens-Katolieke Mechitariste-monniksorde huisves. Die kloostereiland dien as die orde se kulturele spilpunt en sentrum van geleerdheid (Armeense seuns word hier in Armeense kultuur onderrig), terwyl sy hoofabdy in die Oostenrykse hoofstad Wene sy geestelike middelpunt vorm. 

Die kloosterbiblioteek beskik oor sowat 200&nbsp;000 boeke, insluitende 'n belangrike versameling van oosterse, veral Armeense manuskripte (met sowat 4&nbsp;000 dokumente). 

Oorspronklik het San Lazzaro as hospitaaleiland vir melaatses gedien. Toe melaatsheid teen die einde van die 15de eeu nog nouliks voorgekom het, het monnike van die Dominikane-orde hulle op die eiland gevestig en hier sowat honderd jaar lank gebly. Daarna was die eiland meer as 'n eeu onbewoon. In 1717 het agttien Armeense monnike, onder wie Mechitar van Sebasteia (tans Sivas in Turkye), wat uit tuisland verdryf is, in Venesië 'n toevlug gevind. Hulle het 'n klooster op San Lazzaro gestig, die eiland in die noordweste uitgebrei en tuine met sipresse aangelê. 

## Eksterne skakels
Bybelse gids - Koning Dawid

Dawid was die tweede koning van Israel. Hy was deur Samuel as koning geseën toe Saul nog koning was, maar reeds deur God verwerp was.

Dawid en Saul het 'n geskiedenis saam waar Saul die koning was en Dawid die onderdaan. Dawid is ook later deur Saul gejaag en Dawid het 'n paar keer die kans gehad om Saul dood te maak, maar hy het elke keer Saul se lewe gespaar.

## Dawid en Saul 
### Samuel salf Dawid tot koning 
Soos Sau voor hom, ontvang Dawid geestelike krag saam met die salwing.

God kies weereens sy man en berei hom voor lank voordat hy 'n nasionale figuur word.

## Sien ook 
# Geskiedenis van Israel in die Bybelse Tyd
# Geslagsregister van Adam tot Jesus
# Bybelse Gids - Genesis
# Bybelse Gids - Eksodus - Deuteronomium
# Bybelse Gids - Josua
# Bybelse Gids - Rigters
# Bybelse Gids - Boas en Rut
# Bybelse Gids - Samuel
# Bybelse Gids - Koning Saul

## Bronne 
# Bybel nuwe vertaling Bybelgenootskap van SA
# Handboek by die Bybel David en Pat Alexander et al Lux Verbi
2020 Formule Een-seisoen

[duimnael|330px|[Lewis Hamilton en Mercedes AMG was 2020 se F1-Wêreldkampioene.]]
Die **2020 FIA Formule Een-seisoen** was 'n wedrenreeks vir Formule Eenmotors. Dit was die 71ste bestaansjaar van Formule Een. Die seisoen sou aanvanklik uit 22 Grands Prix-wedrenne bestaan het, die meeste in een seisoen, maar is in die wiele gery weens die wêreldwye koronaviruspandemie van 2019-2020. Uiteindelik is 17 rondtes voltooi, almal in Europa en die Midde-Ooste.

Lewis Hamilton was die heersende wêreldbestuurderskampioen, en Mercedes die verdedigende wêreldkampioen vir vervaardigers nadat hulle beide hulle 7de wêreldkampioenskapstitel in 2020 verower het. 

Pirelli was weereens die enigste bandverskaffer vir die 2020-seisoen.

## Inskrywings 
Die volgende spanne en renjaers neem aan die FIA Formule 1-Wêreldkampioenskap van 2020 deel:

### Toetsbestuurders 
Volgens FIA Formule-Een regulasies (Artikel 26.1 b) mag toetsbestuurders buite die spanne se amptelike bestuurders toegelaat word om aan die eerste toetssessie deel te neem. Gedurende die seisoen het drie bestuurders as toetsbestuurders of in die vrye oefensessies deelgeneem. Jack Aitken en Roy Nissany het een en twee sessies onderskeidelik vir die Williamsspan gery. Die voormalige F1-jaer, Robert Kubica het vir Alfa Romeo by drie geleenthede bestuur. Robert Schartzmann sal gedurende die eerste oefensessie by die Aboe Dhabi Grand Prix vir Haas ry. Mick Schumacher en Callum Illot sou in die eerste oefensessie by die 2020 Eifelse Grand Prix vir Alfa Romeo en Haas bestuur het, maar het egter nie die kans gekry nie weens gure weerstoestande wat tot die aflas van die sessie gelei het.

### Verandering by spanne in 2020 
Red Bull GmbH, die eienaar van Scuderia Toro Rosso, wysig na 14 jaar die span se naam na Scuderia AlphaTauri weens borgskapredes. Die naam verteenwoordig Red Bull se modehandelsmerk.

### Veranderinge van bestuurders in 2020 
; Terugkeer na Formule 1
*Esteban Ocon: Mercedes *(reserwejaer)* → Renault
; Nuut in Formule 1
*Nicholas Latifi: Williams F1-reserwejaer → Williams Grand Prix Engineering Die bestuurders jaag op drie tipes bande: hard, medium en sag, wat onderskeidelik wit, geel en rooi gekleur sal word. Die samestellings wat gebruik gaan word, verskil egter per wedren. Die hardste samestelling word aangedui as 'hard' en die sagste as 'sag'.

## Kalender 
[thumb|300px|Lande wat 'n [Lys van Formule Een Grands Prix|Grand Prix in 2020 organiseer, word in groen gewys, voormalige organiserende lande word in donkergrys gewys.]]
Die aanvanklike kalender is in sy geheel gewysig weens die impak van die wêreldwye Covid-19-pandemie op alle sportbyeenkomste.

## Afgelas vanweë die Koronapandemie 
## Seisoenuitslae
### Puntestelsel 
Punte is op 'n glyskaal toegeken vir die eerste tien geklassifiseerde renjaers. Een punt vir die vinnigste rondte tydens die Grand Prix is ook toegeken, maar slegs as die bestuurder onder die voorste 10 klaargemaak het. Die punte vir elke wedren is soos volg toegeken:

## Verwysings
Smegma

**Smegma** (van die Grieks: *smēgma*) is ’n kombinasie van dooie selle, velolies, vog en natuurlik voorkomende bakterieë. Dit kom aan beide manlike en vroulike geslagsdele voor. By vroue versamel dit om die klitoris en in die voue van die labia minora; by mans versamel smegma onder die voorhuid.

## Vroue
thumb|160px|Sigbare smegma tussen die labia van ’n vrou.
Die opbou van sebum en dooie velselle vorm smegma. Smegma clitoridis word gedefinieer as die afskeiding van die apokriene kliere van die klitoris, in kombinasie met afskilferende velselle. As smegma nie dikwels verwyder word nie, kan dit daartoe lei dat die klitorale glans aan die klitorale kap vassit en dit maak stimulasie pynlik.

## Mans
thumb|160px|Smegma aan ’n menslike penis.
By mans help smegma die eikel klam hou en vergemaklik dit seksuele omgang deur as ’n smeermiddel te dien. Smegma is heeltemal goedaardig.

Aanvanklik is geglo smegma word deur sebumkliere veroorsaak wat voorkom waar die voorhuid aan die penis vas is; in daaropvolgende studies kon sulke kliere egter nie gevind word nie.  

Nuut gevorde smegma het ’n gladde, vogtige tekstuur wat vermoedelik ryk aan skwaleen is en prostaat- en seminale afskeidings en dooie selle bevat.

## Verwysings 
## Eksterne skakels
*
*15px Hierdie artikel is vertaal uit die Engelse Wikipedia
Jeanine Áñez

duimnael
**Jeanine Áñez Chávez** (gebore 13 Junie 1967) is 'n Boliviaanse politikus en prokureur. Sy was die 66ste President van Bolivië van 12 November 2019 tot 8 November 2020 gewees en is opgevolg deur Luis Arce. Sy het president geword na die bedanking van president Evo Morales. Sy was voorheen 'n senator vir Beni, Bolivia.

Sy was die eerste vroulike president van Bolivië.

## Verwysings 
## Eksterne skakels 
* Jeanine Añez Chávez
Zwelonke Sigcawu

**Mpendulo Zwelonke Sigcawu** (4 April 1968 - 14 November 2019) was die koning van die Xhosas. Hy het koning geword op 1 Januarie 2006. Zwelonke is gebore in Willowvale. Sy ouers is Xolilizwe Mzikayise Sigcawu en Nozamile.

## Verwysings 
## Eksterne skakels
Honey Sri-Isan

**Suphin Hemvijit** (Thai: สุพิน เหมวิจิตร; 22 Oktober 1970 - 26 Februarie 1992), professioneel bekend as **Honey Sri-Isan** (Thai: ฮันนี่ ศรีอีสาน), was 'n Thai Mor lam en Luk thung sanger.

## Eksterne skakels
Hoërskool Brackenfell

**Hoërskool Brackenfell** is 'n hoërskool in Brackenfell in Kaapstad, Suid-Afrika. Die skool se leuse is *Altiora Spero* in Latyn en *I hope higher things!* in Engels.

## Noemenswaardige alumni 
* Andriëtte Norman, sangeres
* Cheslin Kolbe, rugbyspeler 

## Verwysings 
## Eksterne skakels 
* 
*
Hoërskool Jan Viljoen

**Hoërskool Jan Viljoen** is 'n hoërskool in Randfontein, Suid-Afrika.

## Noemenswaardige alumni 
* Jerry Motsau, atleet

## Verwysings 
## Eksterne skakels 
*
FOSAGAMS

**FOSAGAMS** (Die Suider- Afrikaanse Federasie van Siersteen- en Mineralogiese Verenigings) is die oorkoepelende liggaam waarby al die klubs in Suider-Afrika wat met die versameling van minerale en sierstene en aanverwante aktiwiteite gemoeid is, geaffilieer is.

In die jare sestigs het ‘n paar versiende persone besef dat daar ‘n behoefte is om al die klubs tot ‘n federasie te bind. Hulle het ook besef dat met die stigting van so ‘n federasie dit net tot voordeel van almal sal wees. Die federasie is op 3 September 1966 in Kimberley gestig. Die doelstellings van die federasie is om behulpsaam met die stigting van aardwetenskaplike klubs en verenigings te wees en om die belange van die stokperdjiegeesdriftiges in lapidêre- en minerale versamelings en alle aanverwante wetenskappe te bevorder. 

Daar word een keer per jaar ‘n Jamboree gehou. ‘n Jamboree is wanneer al die klubs van oor Suider-Afrika gedurende die Paasnaweek bymekaar kom. Hierdie saamtrek word deur ‘n klub georganiseer en hulle neem ons dan na plekke wat vir die versamelaars van belang sal wees. Daar is al regoor die Suider-Afrikaanse landskap Jamborees onder andere in Jozini, Port Shepstone, Prieska, Groot Marico, Nelspruit, Swaziland, Lesotho, Uis (Namibië) aangebied. Om ‘n volledige prentjie van waar Jamborees al gehou is**,** te bekom. 

Daar is tans klubs in Durban, Johannesburg, Kaapstad, Kimberley, McDougallsbaai, Nelspruit, Pietermaritzburg en Pretoria. Meeste van die klubs beskik oor werkswinkels waar die minerale en sierstene opgesny, gepoleer en verwerk word tot iets moois vir die lid. Lede kan kies of hulle stene in ‘n cabochonvorm wil slyp, of hulle hulle stene wil fasetteer of hulle net die klippe gewoonweg wil poleer. Hierdie produk kan hulle dan met silwersmeewerk nog verder verfraai.

Klubs / verenigings hou ook naweek- / daguitstappies na plekke wat naby aan hulle geleë is. 

Die SAGM (Southern African Gem and Mineral Magazine) word drie keer ‘n jaar in digitale en in pdf.- formaat gepubliseer. Die tydskrifte tot en met 2006  kan op www.fosagams.com / Leestof / Tydskrifte gratis besigtig, afgelaai en uitgedruk word**.** Enige uitgawe na 2006 kan teen ‘n nominale bedrag by die FOSAGAMS tesourier **(**treasurer@fosagams.co.za) bestel word**.** 

FOSAGAMS organiseer verder ook  toere na die buiteland waarvan Namibië die beste voorbeeld is. Opsommings, bladverwysings kan by www.fosagams.com /Toere gevind word. Foto’s kan ook hier besigtig word. Die bladverwysings neem jou na die volledige artikel.            

Uitgebreide toere vind jaarliks na Vivo (Limpopo) asook Groot Marico plaas.

FOSAGAMS het ‘n bladsy op Facebook, is op Twitter en interessante uitgebreide inligting kan by www.fosagams.com gevind word.

## Bronnelys 
* www.fosagams.com
Mall of Tripla

duimnael|Winkels en kafees in die winkelsentrum.
**Mall of Tripla** is 'n winkelsentrum in Helsinki, Finland. Die winkelsentrum is in die voorstad van Pasila sowat drie kilometer noord van die middestad van Helsinki geleë. Mall of Tripla is in 2019 oopgemaak word en is die grootste winkelsentrum in die Nordiese lande volgens die aantal winkels, met 250 winkels versprei oor vyf verdiepings. Die Pasila-treinstasie, die tweede besigste treinstasie in Finland na die Helsinki-sentraalstasie, is langs die winkelsentrum geleë.

## Eksterne skakels
Suid-Pohjanmaa

duimnael|Kaart.
**Suid-Pohjanmaa** (Fins: *Etelä-Pohjanmaa*, Sweeds: *Södra Österbotten*) is 'n administratiewe streek in Finland. Die streek word begrens deur Sentraal-Pohjanmaa in die noorde, Sentraal-Finland in die ooste, Pirkanmaa in die suide, Satakunta in die suidweste en Pohjanmaa in die weste.

Noord-Pohjanmaa beslaan 'n landoppervlakte van 13&nbsp;444 km² en het 'n bevolking van 188&nbsp;190 in 2019 gehad. Die streek het 17 munisipaliteite waarvan agt stadstatus het. Die grootste stad en administratiewe hoofstad van die streek is Seinäjoki. Ander groot nedersettings is Kurikka, Kauhava en Lapua. Suid-Pohjanmaa is ook bekend as een van die belangrikste landboustreke in Finland.

## Verwysings 
## Eksterne skakels
Alexandrov Ensemble

duimnael
Die **Alexandrov Ensemble** (Russies: Ансамбль Александрова, tr. *Ansambl Aleksandrova*; algemeen bekend as die **Rooi Leërkoor** in Wes-Europa) is 'n amptelike leërkoor van die Russiese gewapende magte. Gestig gedurende die Sowjet-era, bestaan die ensemble uit 'n mannekoor, 'n orkes en 'n dansensemble.

Die Ensemble het gehore in Rusland en oor die hele wêreld vermaak en het 'n verskeidenheid musiek opgevoer, waaronder volksliedjies, lofsange, operiese arias en populêre musiek. Die repertoire van die groep is ingesluit ''The Volga Boatmen's Song*, *Katyusha*, *Kalinka*, en *Ave Maria*.

Dit is vernoem na sy eerste regisseur, Alexander Vasilyevich Alexandrov (1883–1946). Die formele naam sedert 1998 is **A. V. Alexandrov Akademiese sang- en dansensemble van die Russiese leër** (Russies: Академи́ческий анса́мбль пе́сни и пля́ски Росси́йской А́рмии и́мени А. В. Алекса́ндрова, tr. *Akademíchesky ansámbl′ pésni i plyáski Rossýskoy Ármii ímeni A. V. Aleksándrova*), verkort tot *Akademiese ensemble* (Russies: Академи́ческий анса́мбль, tr. *Akademíchesky ansámbl′'') op tweede verwysing.

Op 25 Desember 2016 is sy artistieke direkteur, Valery Khalilov, en 63 ander lede van die Ensemble dood in die vliegtuigongeluk van die Russiese ministerie van Verdediging van 'n Toepolef Tu-154 in die Swartsee net na die opstyg van die suidelike oordstad Sotsji, Rusland. Die sangers en dansers van die Rooi Leërkoor was op pad na Sirië om Russiese troepe daar te vermaak vir Ortodokse Kersvieringe.

## Eksterne skakels
Watervrees

**Watervrees** is ‘n sieklike en sielkundige angs vir  water.

Gewoonlik is dit nie die water wat die vrees veroorsaak nie, maar die moontlike  gevare wat met water geassosieer word. Persone wat hieraan ly, vrees versmoring as hy water drink. Gevolglik verminder dit die persoon se waterinname en het dan ‘n invloed op sy gesondheid. Swem en ander watersport is is dikwels vir so ‘n persoon onmoontlik omdat hy bang is dat hy verdrink.

Watervrees staan ook as hidrofobie en akwafobie bekend. Hidrofobie is ‘n verouderde sinoniem vir hondsdolheid. By hondsdolheid en ook by klem-in-die-kaak ervaar die pasiënt krampe wat dit soms moeilik maak om te sluk. Dus kan die persoon nie maklik  drink nie en dit veroorsaak dan vrees.

## Eksterne skakels
Metro van Helsinki

[duimnael|Die [Hakaniemi-metrostasie|Hakaniemi-stasie in Februarie 2018]]
duimnael|Kaart van die metrostelsel
Die **Metro van Helsinki** (Fins: *Helsingin metro*, Sweeds: *Helsingfors metro*) is 'n openbare vervoerstelsel wat die stede Helsinki en Espoo in die Finse hoofstadsgebied bedien. Dis die enigste moltreinstelsel in Finland en ook die noordelikste ter wêreld.

Die moltreinstelsel is in 1982 tussen die stasies van Rautatientori en Herttoniemi geopen, en is tydens die volgende 16 jaar na Ruoholahti in die weste, Mellunmäki in die noordooste en Vuosaari in die ooste uitgebrei. 'n Westelike uitbreiding (*Länsimetro*), wat van Ruoholahti (die voormalige westelike terminus) in die ooste tot Matinkylä in die westelike buurstad Espoo strek, is in 2017 geopen.

Die huidige netwerk met 'n totale lengte van 43 km bestaan uit 30 stasies waarvan 16 ondergronds en nege bogronds is. Die moltreinstelsel se twee lyne, M1 tussen Matinkylä en Vuosaari en M2 tussen Tapiola en Mellunmäki, vervoer altesaam 63 miljoen passasiers per jaar.

## Verwysings 
## Eksterne skakels
Zuma

**Zuma** is 'n Suid-Afrikaanse van wat algemeen onder Zoeloes voorkom.

## Mense 
* Jacob Zuma (gebore 1942)
* Nkosazana Dlamini-Zuma (gebore 1949)

## Plekke 
* Dr Nkosazana Dlamini-Zuma Plaaslike Munisipaliteit
De Havilland Canada Dash 8

Die **De Havilland Canada Dash 8**, meer bekend as die *Dash 8* is 'n reeks turboskroefaangedrewe streeksvliegtuie wat deur *de Havilland Canada* (DHC) bekendgestel is in 1984. 

DHC is in 1988 deur Boeing oorgeneem en later deur Bombardier in 1992. In 2019 het *Longview Aviation Capital* weereens *DHC* oorgeneem en die *de Havilland*-naam laat herleef.

South African Express gebruik ook die vliegtuig.

## Galery 

C-GTAG_landing in Vancouver.jpg|C-GTAG land in Vancouver.
Bombardier Dash 8 Q400 YL-BAQ (19523099489).jpg|Bombardier Dash 8 Q400
AirCanadaExpressDash8-Q400C-GIJZ_YYJAugust2019.jpg|Air Canada Express Dash 8-Q400C

## Verwysings 
## Eksterne skakels
Hoërskool Jim Fouché

**Hoërskool Jim Fouché** is 'n hoërskool in Bloemfontein, Suid-Afrika.

## Noemenswaardige alumni 
* Brendan Peyper, sanger
* Leon Schuster, rolprentvervaardiger

## Verwysings 
## Eksterne skakels 
*
Stephanie L. Haines

**Stephanie Lou Haines** (gebore 1969)  is 'n regter van die Verenigde State van Amerika se distrikshof vir die westelike distrik Pennsylvania. 

## Onderwys 
Haines het haar Baccalaureus Artium aan die Juniata college ontvang en haar Juris Doctor van die Ohio Northern University college of Law. 

## Wettige loopbaan 
Na haar studies het sy as regsklerk gedien vir regter Eugene E.Fike ll van die somerset county of common pleas. Sy het toe by die Amerikaanse weermag aangesluit en was 'n lid van die Amerikaanse leër se regteradvocaat generaal se korps, waar sy as aanklaer en spesialis in die verdedigingsappel gedien het. Sy bly 'n reserwe lid van die US corps general laws advocate general's corps. Sy was vorheen 'n assistent prokureur van die Verenigde State in die Amerikaanse prokureurskantoor vir die suidelike distrik Wes-Virginië,sowel as die Amerikaanse prokureurskantoor vir die westelike distrik Pennsylvania. Sy was die enigste aanklaer in die takkantoor Johnstown,Pennsylvania, en hanteer 'n wye verskeidenheid federale strafregtelike aangeleenthede. 

## Federale regterlike diens 
Op 1 Maart 2019 het President Trump sy voorneme aangekondig om Haines te benoem om as 'n regter van die Verenigde State van Amerika te dien vir die Verenigde State se distrikshof vir die westelike distrik Pennsylvania. Op 5 Maart is haar benoeming na die Senaart gestuur. President Trump benoem Haines tot die setel wat onthef is deur regter David S. Cercone, wat op 24 November 2017 senior status beklee het. Op 10 April 2019 is 'n  verhoor oor haar benoeming voor die regterlike komitee van die senaat gehou Op 9 Mei 2019 is haar nominasie met 'n stemming van 21-uit die komitee aangemeld.. Op 30 Julie 2019 het die senaat 87-1 gestem om klotasie op haar nominasie aan te wakker Op 11 September 2019 het die senaat haar nominasie met 'n stemming van 94-0 bevestig.Sy het haar regterlike kommissie op 30 September 2019 ontvang.

## Verwysings
British Aerospace Jetstream 41

duimnael|regs|'n *British Aerospace Jetstream 41* van *Eastern Airways*.
Die **British Aerospace Jetstream 41** is 'n turboskroef aangedrewe vliegtuig wat vir kortvlugte en streeksdienste gebruik word. Dit is ontwerp en gebou deur British Aerospace as 'n verlengde model van die British Aerospace Jetstream 31.

In Suid-Afrika word dié vliegtuig deur SA Airlink (Edms) Bpk gebruik.

## Eksterne skakels
Cessna 208 Caravan

Die **Cessna 208 Caravan** is 'n veeldoelige vliegtuig  wat deur Cessna vervaardig word. Die projek is op 20 November 1981 aangekondig en die prototipe het sy nooiensvlug op 9 Desember 1982 voltooi. Die *Federal Aviation Administration* het die produksiemodel in Oktober 1984 gesertifiseer. 

Die *Cargomaster* vragvariant is vir FedEx ontwikkel. Die *Super Cargomaster 208B* het in 1986 begin vlieg en daaruit is die passasiersvliegtuig, die *208B Grand Caravan*, ontwikkel. Daar word na die vliegtuig verwys as 'n bosvliegtuig.

Die hoë vlerke word ondersteun met stutte en die vliegtuig kan nege passasiers vervoer, die kajuit is drukvry. Dit word aangedryf deur 'n Pratt & Whitney Canada PT6A turboskroefmotor en het nie-terugtrekbare driewieltipe landingswiele. Dit kan ook met ski's of vlotte toegerus word.

## Verwysings 
## Eksterne skakels
Boeing C-17 Globemaster III

duimnael|regs|Die prototipe C-17, bekend as die T-1, onderneem 'n toetsvlug in 2007
Die **Boeing C-17 Globemaster III** is 'n groot militêre straalaangedrewe vragvliegtuig. Dit is deur McDonnell Douglas ontwikkel vir die Amerikaanse Lugmag vanaf die 1980's tot die vroeë 2000's. Die vliegtuig dra die naam van die vorige twee suieraangedrewe militêre vragvliegtuie naamlik die Douglas C-74 Globemaster en die Douglas C-124 Globemaster II. 

Die C-17 word oor die algemeen vir taktiese take aangewend, asook strategiese lugvervoermissies soos die vervoer van troepe en vrag regoor die wêreld. Ander take waarvoor die vliegtuig ook gebruik word is vir mediese afvoer en aflaai van voorrade met valskerms. 

Die C-17 is ontwerp om die Lockheed C-141 Starlifter te vervang asook om sekere take van die Lockheed C-5 Galaxy oor te neem sodat die C-5 vloot slegs gebruik hoef te word om abnormaal groot vragte te vervoer.

## Verwysings 
## Eksterne skakels
Aldo Moro

duimnael
**Aldo Romeo Luigi Moro** (Italiaans: [ˈaldo ˈmɔːro]; 23 September 1916 - 9 Mei 1978) was 'n Italiaanse staatsman en 'n prominente lid van die Christen-demokratiese Party. Hy was vanaf 1963 tot 1968 die 38ste premier van Italië gewees, en daarna weer vanaf 1974 tot 1976. Hy was een van Italië se langsdienende na-oorlogse eerste ministers en het die mag vir meer as ses gesamentlike jare beklee. As gevolg van sy samewerking by die Kommunistiese leier Enrico Berlinguer, wat bekend staan as die Historiese kompromis, word Moro oor die algemeen beskou as een van die mees vooraanstaande vaders van die Italiaanse sentrum-linkse faksie en as een van die grootste en gewildste leiers in die geskiedenis van die Italiaanse Republiek. Moro word beskou as 'n intellektuele en 'n geduldige bemiddelaar, veral wat die interne woelinge in sy party betref. Hy is op 16 Maart 1978 deur die Brigate Rosse ontvoer, en na 55 dae se aanhouding vermoor.

## Eksterne skakels
Lockheed C-141 Starlifter

Die **Lockheed C-141 Starlifter** is 'n uitgediende militêre strategiese vragvliegtuig wat gebruik was deur die Militêre Lugvervoerdiens, sy opvolger die Militêre Lugvervoerkommandement en later die Lugmobiliteitskommandement van die Amerikaanse Lugmag. Dit het ook diens gedoen in die Amerikaanse Reserwelugmag, wat later bekend gestaan het as die Lugmagreserwekommandement asook die Nasionale Lugwag. Dit het ook diens gedoen in die lugvleuel van die Kommandement vir Lugonderrig en -opleiding, wat gefokus het op opleiding vir die C-141, Lockheed C-5 Galaxy, Boeing C-17 Globemaster III en Boeing KC-135 Stratotenker.v
André de Ruyter

**André Marinus de Ruyter** (gebore 20 Maart 1968) is 'n Suid-Afrikaanse sakeman. Eskom se historiese skuld het op nagenoeg R500 miljard gestaan, en NERSA se tariefvoorskrifte het 'n demper op hul skulddelging en winsgewendheid geplaas. Weens die operasionele en finansiële uitdagings moes Eskom jaarliks R50 miljard se hulp van die regering ontvang.  en Hoof Finansiële Beampte Calib Cassim is as tussentydse HUB aangestel. 

Sy bedanking het gevolg op 'n onderhoud wat hy aan News24 gegee het. Hy het beweer dat diefstal en verduistering tot verliese van R1 miljard per maand by Eskom lei, dat 'n senior ANC-LP betrokke was, en die polisie wat sy vergiftiging ondersoek het, "het 'n dosis sianied met 'n sinusklag verwar". Hy beweer dat hy 'n kabinetsminister (sonder sukses) genader het om sy kommer uit te spreek oor die twyfelagtige toekennings rondom die R8,5 miljard-fonds vir skoon energie wat Eskom tydens die COP27-beraad beding het. Die sekretaris-generaal van die ANC, Fikile Mbalula, het bewyse geëis om die bewerings te staaf, gedreig om “op te tree” en het daarop aangedring dat die ANC “nie korrup is nie”.

## Persoonlike lewe 
De Ruyter is getroud, het drie kinders en woon in Johannesburg.

## Verwysings
Nampak

**Nampak** is 'n Suid-Afrikaanse onderneming gebaseer in Johannesburg wat spesialiseer in die vervaardiging en ontwerp van verpakking. Nampak is die grootste gediversifiseerde verpakkingsonderneming in Afrika. Die maatskappy vervaardig verpakkings in glas, papier, metale en plastiek. Die maatskappy se filiaal BevCan is een van die grootste produsente aluminiumblikkies in Afrika. Die filiaal DivFood is een van die grootste produsente van blikkies vir blikkieskos, spuitkannetjies en metaalhouers in Afrika. Tans fokus die maatskappy daarop om die bedrywighede na die res van Afrika uit te brei.

In 2018 het die maatskappy aangekondig dat dit sy glasverpakkings afdeling sal verkoop.

## Verwysings 
## Eksterne skakels 
* Amptelike webwerf
Scholz se Ster

**Scholz se Ster** (WISE-naam **WISE 0720-0846** of voluit **WISE J072003.20-084651.2**) is ’n dowwe dubbelster 22&nbsp;ligjare van die Son af in die sterrebeeld Eenhoring, naby die galaktiese vlak.

## Verbyvlug van die Sonnestelsel
Volgens ramings het die WISE 0720-0846-stelsel sowat 70&nbsp;000 jaar gelede omtrent 52&nbsp;000&nbsp;AE van die Son af verbybeweeg.  Altesaam 98% van die wiskundige simulasies van die stelsel se wentelbaan het aangetoon dit het deur die Oortwolk beweeg, of binne 120&nbsp;000&nbsp;AE van die Son af. Komete wat in die Oortwolk versteur word, neem sowat 2&nbsp;miljoen jaar om die binneste Sonnestelsel te bereik. Op sy naaste aan ons sou die stelsel ’n skynbare magnitude van sowat 11,4 gehad het en sou dit die beste uit die Noordelike Halfrond sigbaar gewees het. ’n Ster beweeg na verwagting elke 100&nbsp;000 jaar of so deur die Oortwolk. ’n Verbyvlug van 52&nbsp;000&nbsp;AE van die Son af of nader vind na verwagting elke 9&nbsp;miljoen jaar plaas. 

Volgens ’n onlangse raming het WISE&nbsp;J0720-0846AB sowat 80&nbsp;500 ± 0,7&nbsp;jaar gelede binne 68&nbsp;700 ± 2,0&nbsp;AE van die Son af verbybeweeg.

Oor sowat 1,4 miljoen jaar sal Gliese 710 tydens sy perihelium binne 8&nbsp;800 tot 13&nbsp;700&nbsp;AE van die Son af kom.

## Verwysings
## Eksterne skakels
*15px Hierdie artikel is vertaal uit die Engelse Wikipedia
Hotel (TV-reeks)

***Hotel*** is 'n Afrikaanse mokumentêre reeks wat op KykNET, DStv kanaal 144 uitgesaai word.

Fiktief in die hartjie van Mpumalanga, in die klein dorpie van Fransenburg, staan die Fransen Hotel. Eens die dorp se trots. Eens 'n baken. Eens. Nou skaars 'n een uit vyf op Trip Advisor. Ferdie Kruger, die middeljarige hotelbestuurder en sy kleindorpie personeel, spartel om die substandaardhotel se deure oop te hou.

*Hotel* word maandae om 19:30 uitgesaai.

In Augustus 2021 kondig KykNET aan dat *Hotel* vir 'n 5de en laaste seisoen gehernu is.

Die reeks is ook beskikbaar op DStv Now en Showmax.

## Reekse 
## Rolverdeling 
* James Borthwick as Ferdie Kruger
* Beer Adriaanse as Thomas van As
* Simoné Nortmann as Jony Scholtz
* Schalk Bezuidenhout as Danny Beyers
* Sandi Schultz as Maggie Conradie
* Mila Guy as Melanie Schmidt
* Martelize Kolver as Brenda Gunter
* Graham Weir as Oom Dirk Dijkstra
* De Klerk Oelofse as Jaap

## Episodes 
### Reeks 1 (2016) 
### Reeks 2 (2017) 
### Reeks 3 (2019) 
### Reeks 4 (2020) 
### Reeks 5 (2022)
Quest Kodiak

duimnael|320px|'n Kodiak in 'n vliegtuigloods
Die **Quest Kodiak** is 'n veeldoelige Amerikaanse vliegtuig wat deur Quest Aircraft gebou word. Dit beskik oor 'n hoë vlerk, aangedryf deur 'n enkele turboskroefmotor met die kajuitdruk wat nie gereguleer word nie. Die onderstel kan nie terugtrek nie en is van die driewieltipe. Die vliegtuig beskik oor kort land-en-opstygvermoëns wat dit geskik maak om op onvoorbereide vliegvelde te gebruik. 

Daar is reeds in 1999 met die ontwerp van die vliegtuig begin, dit het sy nooiensvlug op 16 Oktober 2004 voltooi en is gesertifiseer op 31 Mei 2007. Die eerste eenheid is in Januarie 2008 afgelewer en teen 2018 was daar reeds 250 eenhede afgelewer.

## Verwysings 
## Eksterne skakels
Toepolef Tu-114

Die **Toepolef Tu-114 Rossiya** () (NAVO-kodenaam: **Cleat**) is 'n turboskroefaangedrewe langstrekpassasiersvliegtuig wat ontwerp is deur Toepolef. Dit is in die Sowjetunie gebou sedert 1956. Dit is die wêreld se eerste en enigste turboskroefvliegtuig met swiepvlerke. Op sy tyd was dit die grootste en vinnigste passasiersvliegtuig en het die langste togafstand gehad, naamlik 10&nbsp;900&nbsp;km. Dit is sedert 1960 die amptelike rekordhouer as die vinnigste skroefaangedrewe vliegtuig.

As gevolg van sy swiepvlerke en enjinontwerp kan die Tu-114 snelhede haal soortgelyk aan tipiese moderne straalvliegtuie, tot 880 km/h. Dit het 228 passasiers gedra toe dit deur Aeroflot bedryf was, maar daar was meestal voorsiening gemaak vir 170 passasiers met slaapbanke en eetgeriewe.

## Verwysings 
## Eksterne skakels
Santa Maria del Carmine, Pisa

Die **Santa Maria del Carmine** is 'n Rooms-Katolieke kerk wat in Pisa, Italië geleë is.

Die kerk is oorspronklik vanaf 1324 tot 1328 vir die Kloosterorde van die Karmeliete gebou. Teen 1425 is dit deur Masaccio versier met 'n beroemde poliptiek. Slegs een paneel van die altaarstuk bly egter in Pisa oor (in die Nasionale Museum van San Matteo (Italiaans: *Museo Nazionale di San Matteo*) ). 

Die kerk self het deur die eeue heen talle rekonstruksies ondergaan. Die huidige eenvoudige vooraansig is in die 1830's deur Alessandro Gherardesca ontwerp. Die interieur beskik oor 'n orrel van Andrea Ravani wat in 1613 gemaak is, en altare met skilderye deur Baccio Lomi, Aurelio Lomi, Santi di Tito, Alessandro Allori, Francesco Curradi, en Andrea Boscoli.

## Werke van Masaccio wat voorheen in die Santa Maria del Carmine was
**Madonna en Kind*, nou in die Nasionale Galery van Londen.
**Kruisiging*, nou in die *Museo di Capodimonte* in Napels.
**Sint Paulus*, nou in die *Museo Nazionale di San Matteo* van Pisa.
**St. Andrew*, nou in die Getty Museum van Los Angeles.
**Sint Augustyn*, nou in die *Staatliche Museen* van Berlyn.
**Sint Hieronymus*, nou in die *Staatliche Museen* van Berlyn.
* Twee *Karmeliet Heiliges*, nou in die *Staatliche Museen* van Berlyn
**Martelaarskap van die Heilige Johannes die Doper* en  *Kruisiging van Petrus*, nou in die *Staatliche Museen* van Berlyn.
**Verhale van Sint Julian en Sint Nicholas*, nou in die *Staatliche Museen* van Berlyn.
**Aanbidding deur die Wyses*, nou in die *Staatliche Museen* van Berlyn.

## Bronne
*
*
Phai Phongsathon

**Phai Phongsathon** (Thai: ไผ่ พงศธร) (gebore op 12 Junie 1982) was 'n superster Luk thung en Mor lam-sanger.

## Verwysings 
## Eksterne skakels
Omer Šipraga

**Omer Šipraga** (7 Januarie 1926 – 7 April 2012) was 'n partisaan wat saam met sy broer Mustafa een van die eerste plaaslike Bosniese opstandelinge tydens die Tweede Wêreldoorlog was.

## Biografie 
Omer Šipraga is in 1926 gebore. Hy was deel van die aristrokratiese familie van Mujo Šipraga; en 'n direkte afstammeling van een van die stigterslede van die plaaslike nedersetting; (vandag die landelike gemeenskap van Šiprage) gewees. Hy het in 'n liefdevolle gesin grootgeword, en was op 'n jeugdige ouderdom daartoe verbind gewees om hom teen die geweld van die gendarmerie in die Koninkryk van Joegoslawië te verset. Hy het hom later in Bosnië en Herzegowina en die Onafhanklike staat Kroasië bevind.

Onmiddellik na die stigting van die eerste plaaslike partisaan-eenheid, wat bekendgestaan het as *Eenheid uit die Djevojačka-ravan* (ook bekend as die *Imljani-eenheid* of as die *Šiprage-eenheid*) sluit hy daarby aan en toon opvallende waagmoed, alhoewel hy nog minderjarig is. Hy word vir ideologiese opleiding en aansluiting by die Kommunistiese Jeug aanbeveel. Hy woon eers 'n kursus vir jonger lede by, en word in 1942 verkies as sekretaris van die kommunistiese jeugorganisasies vir die Šiprage-munisipaliteit.

## Sien ook 
* Šiprage

## Verwysings 
## Eksterne skakels 
* http://kvdanas.com/index.php/vijesti/2508/srd-golubic-siprage-pocela-ribolovna-sezona 
* https://www.glaskotorvarosa.com/vojo-vukovic-sest-decenija-sakuplja-trofeje/
Johannes Stalpaert van der Wiele

duimnael|Standbeeld van Johannes Stalpaert van der Wiele by die Bagijnhof  in Delft
**Johannes Stalpaert van der Wiele** (22 November 1579, Den Haag - 29 Desember 1630, Delft) het in Rome en Leuven studeer en 'n priester geword. Naas sy priesterskap was hy ook 'n skrywer en digter. Hy het lofsange geskryf, en daarnaas was hy ook 'n belangrike skywer van die Teenhervorming. Hy het veral geskryf oor en sterk standpunt ingeneem teen die Gereformeerde Leer. Hy is begrawe in die Oude Kerk in Delft.

By die Bagijnhof in Delft is 'n beeld van die digter opgerig wat in 1962 geskep is deur Arie Teeuwisse.
duimnael|Johannes Stalpaert van der Wiele in 1630, deur Willem Jacobsz. Delft

## Bibliografie
* Evangelische Schat van Christus Jesus ondeckt (1621)
* Hemelryck. Dat is: Lof-sangh van 't Rijcke der Hemelen (1621)
* Vrouwelick Cieraet van Sint' Agnes versmaedt (1622)
* Roomsche Reijs t' zamenspraecksgewijs tusschen Pieter de Reijser ende Abacuk Fijnen Broeder (1624)
* Gulde-jaer Ons Heeren Jesu Christi (1628)
* Extractum Katholicum, tegen alle gebreken van Verwarde Harsenen (1631)
* Peperhuysken van Bijgevougde Confijten (1631)
* Gulde-Jaers Feest-Dagen (1634 en 1635)
Hoëhakskoen

[duimnael|upright=1.2|Animasie van Louboutin Pigalle Follies Suede-skoen (ontwerp deur [Christian Louboutin)]]

'n **Hoëhakskoen** is 'n tipe skoen waarby die hak in vergelyking met die tone heelwat hoër bo grondvlak is. Hoëhakskoene se nut gaan verder as bloot die beskerming van die voet teen die grond of verbetering van die doeltreffendheid van loop. Hoëhakskoene laat die draer langer lyk en beklemtoon die kuitspier en die lengte van die been. 

Daar bestaan verskeie tipes hoëhakskoene en hulle kom voor in verskillende style, kleure, en materiale, en word regoor die wêreld aangetref. Hoëhakskoene dra belangrike kulturele en modebetekenisse wat deur geskiedkundige kontekste oor die afgelope 1&nbsp;000 jaar gevorm is. Die dra van hoëhakskoene word met gesondheidsprobleme geassosieer.

## Verwysings 
## Eksterne skakels
Moddervulkaan

[duimnael|286x286px|Moddervulkaan in Buzau, [Roemenië.]]
**Moddervulkane** bestaan uit vulkaanagtige keëls, waaruit water (meestal koud), modder en verskeie gasse opstyg. In die noordoos-Italiaanse provinsie Emilia word verskeie van hierdie vulkane aangetref; die modder kom van 'n oer-seebodem, want gedurende die Tersiêre periode was hierdie gebied deur die see bedek. 

Die modder wat hier die oppervlakte bereik, bevat dus dikwels see-fossiele bestaande uit versteende plante en diertjies en ook sout (die Italianers noem om hierdie rede die moddervulkane *salse*). Hoewel hulle klein is, kan die moddervulkane baie materiaal na die oppervlak van die aarde bring: tydens 'n uitbarsting in 1835 is meer as 'n miljoen kubieke meter modder uitgespuit. 

By Bakoe in Azerbeidjan en 'n paar eilande in die Kaspiese See word moddervulkane aangetref waarvan die keëls 300-400 meter bo die omringende landskap uitstyg.

## Bronnelys 
* KENNIS, 1980, , volume 4, bl. 677

## Eksterne skakels 
*  Die oorsprong van moddervulkane
*
Christian Louboutin

duimnael|Christian Louboutin
**Christian Louboutin** (; gebore 7 Januarie 1963) is 'n Franse modeontwerper van kenmerkende en duursame hoëhakskoene met blink, rooi verlakte sole. 

Hy begin sy loopbaan as vryskutontwerper vir modehuise, open daarna sy eie skoensalon in Parys, Frankryk, en voorsien skoeisel aan veral beroemdes. Hy sluit vennootskappe met ander organisasies vir kreatiewe projekte, insluitende beperkte-uitgaweskoeisel, galery-uitstallings, en 'n pasgemaakte kroeg. Sy maatskappy brei sedertdien uit na mansskoene, handsakke, parfuum, en grimering.

## Verwysings 
## Eksterne skakels
Antonof An-140

[duimnael|regs|'n Antonof An-140 naby Hostomel Lughawe, [Oekraïne, 2008]]

Die **Antonof An-140** is 'n turboskroef streeksvliegtuig, ontwerp deur die Oekraïense Antonof ASTC-maatskappy as 'n opvolger vir die Antonof An-24. Dit beskik oor 'n groter vragkapasiteit en kan ook op ongeteerde vliegvelde land.

Die vliegtuig het sy nooiensvlug op 17 September 1997 onderneem. Die vliegtuig kan 52 passasiers dra en word vervaardig op die hoofproduksielyn te Kharkiv deur KHDABP, in Samara (Rusland) deur Aviakor en onder lisensie deur die Iran Aircraft Manufacturing Industrial Company (HESA) in Iran waar dit bekend staan as die **IrAn-140**.

## Verwysings 
## Eksterne skakels